[{"text_idx": "#000000", "text": "Heli VahingTLU\u0308 AR baltika ja vanaraamatute sa\u0308ilitamise osakonna vanaraamatu spetsialist"}, {"text_idx": "#000001", "text": "Kui mulle Pa\u0308rnu Lastemuusikakooli pa\u0308evil Ferenc Liszti kogutud klaveriteosed kingiti ja ma sealt hooga kuueteistku\u0308mnendat Ungari rapsoodiat harjutama hakkasin, ei vo\u0303inud ma uneski na\u0308ha, et elutee mind u\u0308hel pa\u0308eval hoopis Tallinna U\u0308likooli Akadeemilise Raamatukogu baltika osakonna varukogu ha\u0308maraisse keldreisse, seal aastaku\u0308mneid la\u0308bito\u0308o\u0308tamist ootavate tru\u0308kiste saladuslikku maailma juhib. Juba viisteistku\u0308mmend aastat to\u0308o\u0308tanuna ja varukoguga pea lo\u0303pusirgele saanuna jo\u0303udis ja\u0308rg raamatukoguto\u0308o\u0308tajate so\u0303nul u\u0308he segasema ja keerulisema rubriigini, niinimetatud pisitru\u0308kisteni, mis kannatlikult mappidesse asetatuina oma aega ootasid. Ja vo\u0303inuks ehk veel ku\u0308mme, kaksku\u0308mmend vo\u0303i seitseku\u0308mmend aastat oodata, sest raamatukogu veskid jahvatavad teadagi aeglaselt. To\u0303in siis mo\u0308o\u0308dunud aasta novembris kartongist mapi u\u0308les, avasin aga alles 15. detsembril \u2013 see kuupa\u0308ev seisab mu telefoniga tehtud fotol. Arvukate preiskurantide, Peterburi peente restoranide luksusmenu\u0308u\u0308de, Arensburgis puhanud paadesakste nimelistide, Romanovite valitsemise 300nda aastapa\u0308eva u\u0308rituste kavade, venelaste Reveli ja sakslaste Revali teenekate persoonide auks kirjutatud pu\u0308henduspoeeside hulgas ja\u0308i mu na\u0308ppude vahele kuulutus, mis teatas, et u\u0308ldsuse soovil annab 30. ma\u0308rtsil 1842. aastal Dorpati universiteedi kuuldesaalis (Ho\u0308rsaal!) lisakontserdi Franz Liszt..."}, {"text_idx": "#000002", "text": "Mu silmaterad suurenesid, hingamine peatus, kauge ja kaunis minevik oli hetkeks va\u0308ga la\u0308hedal. Muidugi teadsin Tartus muusikat o\u0303ppinud inimesena Liszti esinemisest u\u0308likoolis, Hillar Palametsa loengutest noortele filoloogidele teadsin. Paar pa\u0308eva hiljem postitasin pildi kuulutusega va\u0308ikesele humanitaaridest so\u0303pruskonnale Pa\u0308rnus, kutsudes neid naljaga pooleks vahvale kontserdile."}, {"text_idx": "#000003", "text": "Umbes ta\u0308pselt samal pa\u0308eval na\u0308itasin epifaanlikku leidu kolleegile, ajaloolasest muusikaso\u0303brale Harry Liivrannale, kes juba kiirustas saadud teabega, nagu direktor Andres Kollist kontserdi avatervituses u\u0308tles, \u201ekuhu vaja\u201d."}, {"text_idx": "#000004", "text": "\u2014\u2014\u2013 kolmapa\u0308eval, 30. ma\u0308rtsil toimus, u\u0308tleksin, gromaadne kontsert Tartus: puupu\u0308sti ta\u0308is saal, jah sellist hulka inimesi polnud mu silmad varem u\u0308helgi aulakontserdil na\u0308inud; Liszti lu\u0308u\u0308riliselt, lennukalt, tormakalt ko\u0303lav klaverimuusika paljuharjutanud ma\u0308ngumeeste so\u0303rmede alt kuulajate su\u0308dameisse tulvamas. Tajusin ja\u0308lle igatsetud u\u0308htekuuluvustunnet, ro\u0303o\u0303mu elust ja ilust."}, {"text_idx": "#000005", "text": "Ja viimane, kuid mitte va\u0308he ta\u0308htis: hea meel selle u\u0308le, et nii suure hulga rahva teadvusse to\u0303usis ja\u0308lle kord Tallinna U\u0308likool ja tema Akadeemiline Raamatukogu."}, {"text_idx": "#000007", "text": "Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information."}, {"text_idx": "#000008", "text": "Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website."}]